אנשי שבט מבודד שצולמו בשנת 2012 ליד Feijó באקרי, ברזיל
 מפה של עמים מבודדים, סביב תחילת המאה ה-21
**עמים מבודדים** הם קהילות או קבוצות של עמים ילידים החיים ללא מגע מתמשך עם הקהילות השכנות והקהילה העולמית ; קבוצות המחליטות להישאר מבודדות נקראות **עמים ילידים בבידוד מרצון**. עקב הגנות משפטיות, הערכת המספר הכולל של השבטים המבודדים, היא מאתגרת, אך הערכות של הוועדה הבין-אמריקאית לזכויות אדם באו"ם והארגון ללא מטרות רווח Survival International מצביעות על בין 100 ל-200 שבטים המונים עד 10,000 אנשים. רוב השבטים חיים בדרום אמריקה, במיוחד בברזיל, שבה הממשלה והנשיונל ג'יאוגרפיק מעריכים את מספרם בין 77 ל-84 שבטים.

עיקר הידע על עמים מבודדים הוא ממפגשים עם קהילות ילידים שכנות וצילומי אוויר.

הגדרה
-----

המושג "עמים מבודדים" מתייחס לרוב לעמים ילידים שנותרו, במידה רבה, מבודדים עד היום, ממשיכים באורח חייהם המסורתי ומתפקדים לרוב ללא תלות בכל ישות פוליטית או ממשלתית. עם זאת, מסעות גילוי הארצות של אירופאים ותהליך הקולוניזציה במהלך העת החדשה המוקדמת הביאו למגע בין עמים ילידים ברחבי העולם ומתיישבים קולוניאליים ומגלי הארצות. עקב כך, לרוב קבוצות הילידים היה מגע כלשהו עם עמים אחרים. המונח "מבודדים" מתייחס אפוא להיעדר קשר מתמשך עם מרבית החברה הלא-ילידית הנוכחית.

הוועדה הבין-אמריקאית לזכויות אדם רואה בעמים המבודדים כ"עמים ילידים בבידוד מרצון". קבוצות אלו מוגדרות על ידי דחייה כללית של מגע עם כל אדם מחוץ לקבוצתן. הגדרה זו כוללת גם קבוצות שקיימו בעבר קשר מתמשך עם חברת-הרוב הלא-ילידית אך בחרו לחזור לבידוד ולא להמשיך בקשר.

דו"ח של האו"ם משנת 2009 סיווג גם "עמים בקשר ראשוני" כבעלי אותם מאפיינים אך בתחילתו של מגע קבוע עם החברה הכללית והשתלבות בה.

כדי להדגיש את בחירתם החופשית בהישארות ללא מגע או בבידוד, ארגונים בינלאומיים קוראים להם "עמים ילידים בבידוד" או "בבידוד מרצון". אחרת הם כונו גם "עמים נסתרים", "שבטים מבודדים", או, בטעות, "שבטים אבודים".

יחסים עם זרים
-------------

ארגונים בינלאומיים הדגישו את חשיבות ההגנה על הסביבה והאדמות של העמים הילידים, את חשיבות ההגנה עליהם מניצול או התעללות, ואת החשיבות של היעדר מגע כדי למנוע התפשטות של מחלות מודרניות בקרבם.

ניצול היסטורי והתעללות בידי קבוצת הרוב הובילו ממשלות רבות להעניק לעמים המבודדים את אדמותיהם כמו גם הגנה משפטית. קבוצות ילידים רבות חיות ביערות לאומיים או בשטחים מוגנים, כגון Vale do Javari בברזיל או האי צפון סנטינל בהודו.

 חברי עם מבודד באזור אקרי בברזיל
חלק ניכר מהמחלוקת על עמים מבודדים נבע מרצונן של ממשלות להפיק משאבי טבע מהאדמות. בשנות ה-60 וה-70, הממשלה הפדרלית של ברזיל ניסתה להטמיע ולשלב קבוצות ילידים שחיות בג'ונגל האמזונס כדי להשתמש באדמותיהם לחקלאות. מאמציהם זכו לתערובת של הצלחה וביקורת עד שבשנת 1987, הקימה ברזיל את המחלקה לאינדיאנים מבודדים בתוך FUNAI (Fundação Nacional do Índio), סוכנות האינדיאנים של ברזיל. FUNAI הצליח בהבטחת אדמות מוגנות שאפשרו לקבוצות מסוימות להישאר יחסית מבודדות עד היום.

בקולומביה, התוצאה הייתה אחרת כאשר קבוצה אוונגליסטית יצרה קשר עם שבט הילידים נוקאק. השבט קיבל בברכה מסחר ואף עבר למקום אחר לצורך קשר הדוק יותר עם המתיישבים. התוצאה הייתה התפרצות של זיהומים בדרכי הנשימה, עימותים אלימים עם סוחרי סמים, ומותם של מאות מבני הנוקאק, שהיוו למעלה ממחצית מבני השבט. בסופו של דבר, ממשלת קולומביה העבירה את השבט בכפייה לעיירה סמוכה שם קיבלו מזון ותמיכה ממשלתית אך דווח כי הם חיים בעוני.

האיומים על שבט הנוקאק משותפים לרוב לכל העמים בבידוד, ובפרט רצונו של העולם החיצון לנצל את אדמותיהם. הניצול יכול לכלול כריתת עצים, הקמת חוות, חקלאות, ספקולציה באדמות, חיפוש נפט, כרייה, וצייד בלתי חוקי. לדוגמה, ב-2007, טען נשיא פרו דאז, אלן גרסיה, כי קבוצות מבודדות הן רק "בדיה של פעילי סביבה שמטרתה להפסיק את חיפושי הנפט והגז". כבר ב-2016, חברת בת סינית העוסקת בכרייה בבוליביה התעלמה מהסימנים לפיהם הם פולשים לשבטים מבודדים, וניסתה לטייח זאת. בנוסף לעיסוקים מסחריים, גם אחרים, כגון מיסיונרים, עלולים, מבלי משים, לגרום לנזק רב.

איומים אלה, בשילוב עם התקפות על ידי סוחרי קוקאין בלתי חוקיים, גרמו ב-2014 לקבוצה של אינדיאנים באקרי ליצור קשר עם כפר ברזילאי ובעקבות זאת עם הממשלה הפדרלית. התנהגות זו מעידה על כך ששבטים רבים מודעים לעולם החיצון, אך בוחרים שלא ליצור קשר אלא אם הם מונעים מפחד או אינטרס עצמי. תמונות לוויין מצביעות על כך שחלק מהשבטים נודדים בכוונה הרחק מכבישים או מפעולות כריתת עצים כדי להישאר מבודדים.

פעילי זכויות ילידים דגלו לעיתים קרובות בגישה שיש להניח לעמים ילידים בבידוד לנפשם, וטענו כי מגע יפריע לזכותם להגדרה עצמית כעמים. מאידך גיסא, הניסיון בברזיל מצביע על כך שעמים מבודדים עשויים לרצות ביחסי מסחר וקשרים חברתיים חיוביים עם אחרים, אך בוחרים בבידוד מתוך פחד מקונפליקט או ניצול. ארגון המדינה הברזילאי National Indian Foundation (FUNAI) בשיתוף עם מומחים אנתרופולוגיים בחר ליצור קשר ראשוני מבוקר עם שבטים. הארגון מפעיל 15 עמדות מסחר ברחבי השטח המוגן בהן שבטים יכולים לסחור עבור כלי מתכת ובישול. הארגון גם מתערב כדי למנוע סכסוכים ולספק חיסונים. עם זאת, FUNAI מתח ביקורת על הרצון הפוליטי בברזיל, ודיווח כי קיבל רק 15% מהתקציב המבוקש לשנת 2014. בשנת 2018, לאחר קונצנזוס בין סוכני שטח, FUNAI פרסמה סרטונים ותמונות של כמה שבטים תחת חסותם. למרות שההחלטה גררה ביקורת, מנהל המחלקה לאינדיאנים מבודדים, ברונו פריירה, הגיב ואמר "ככל שהציבור ידע יותר ויהיה יותר דיון ציבורי סביב הנושא, כך יגדל הסיכוי להגן על אינדיאנים מבודדים ואדמותיהם". הוא גם אמר שהארגון מתמודד עם לחץ פוליטי גובר לאפשר לחברות מסחריות שימוש באדמות. הוא גם הצדיק את הצילום בכך שהסביר ש-FUNAI חוקר טבח אפשרי נגד שבט הפלכירוס.

מתוך הכרה בשלל הבעיות הכרוכות במגע, הגישו מועצת האומות המאוחדות לזכויות אדם ב-2009 והוועדה הבין-אמריקאית לזכויות אדם ב-2013 הנחיות והמלצות אשר כללו את הזכות לבחירה בבידוד עצמי.

קיימים דיווחים על "ספארי אנושי" באיי אנדמן של הודו ובפרו, שבהם חברות תיירות מסייעות לתיירים לראות עמים מבודדים או שיצרו קשר לאחרונה. נוהג זה שנוי במחלוקת.

לפי אזור
--------

### הוֹדוּ

 תצלום אוויר של האי צפון סנטינל
בהודו ישנם שני שבטים מבודדים, החיים על איים בשרשרת איי אנדמן.

#### סנטינלים

הסנטינלים של האי צפון סנטינל, השוכן ליד האי דרום אנדמן במפרץ בנגל, מסרבים למגע. ניסיונות ליצירת קשר נדחו לרוב, לעיתים תוך שימוש בכוח קטלני. שפתם שונה במידה בולטת משפות אחרות של איי אנדמן, מה שמרמז על היותם מבודדים במשך אלפי שנים. מומחים כינו אותם האנשים המבודדים בתבל, וכנראה שכך יישארו.

במהלך מפקד האוכלוסין של הודו ב-2001, שערכה משלחת משותפת במהלך 23–24 בפברואר 2001, זוהו לפחות כמה עשרות פרטים, אך המפקד לא היה ממצה. סקרים ממסוקים לאחר הצונאמי באוקיינוס ההודי ב-2004 אישרו שהסנטינלים שרדו, ומאז היו מספר אינטראקציות מוגבלות איתם. הממשל המקומי של איי אנדמן וניקובר אימץ מדיניות של "צפייה ללא מגע" כדי להבטיח שאף צייד לא ייכנס לאי. פרוטוקול לניווט עוקף האי צפון סנטינל נערך ופורסם, וזאת בהתייעצות עם ממשלת הודו.

אנשים פרטיים ניסו מעת לעת ליצור איתם קשר, אם כי ניסיונות כאלה מנוגדים לחוק. בנובמבר 2018, מגע אלים עלה לכותרות בינלאומיות. המיסיונר האמריקאי ג'ון אלן צ'או נהרג על ידי הסנטינלים במהלך מסע בלתי חוקי לאי, שם התכוון צ'או להמיר את דת השבט לנצרות.

#### איי אנדמן

שבט נוסף מאיי אנדמן, הג'ראווה, חי באיים הראשיים, מבודד במידה רבה מעמים אחרים. משערים שהם מונים כמה מאות אנשים.

### דרום אמריקה

#### בוליביה

הטורומונה הם עם מבודד שחי בסמוך לצפון נהר מדידי ולנהרות הית ' בצפון מערב בוליביה. הממשלה קבעה אזור "בלעדי, שמור ובלתי ניתן להפרה" של הפארק הלאומי מדידי כדי להגן על הטורומונה. הקבוצה עמדה ב-2016 בפני הסגת גבול בידי חברת כרייה סינית.

בין אנשי האיוריאו בגראן צ'אקו יש מספר קטן של ציידים-לקטים נוודים ומבודדים בפארק הלאומי קאה-איה דל גראן צ'אקו.

מעריכים, שהפאקהוארס חיים בבידוד מרצון באזור פאנדו.

#### בְּרָזִיל

 בני שבט מבודד באקרי, ברזיל, בשנת 2009
עד שנות ה-70, ניסתה ברזיל, ללא הצלחה, להזיז אנשים מאדמות שניתנות לעיבוד מסחרי. ואז, בשנת 1987, הקימה המדינה את המחלקה לאינדיאנים מבודדים בתוך FUNAI, איפשרה את עבודתם של סידני פוסואלו וחוסה קרלוס מאיירלס, והכריזה על עמק דו ג'אווארי, ששטחו 85,444.82 ק"מ"ר 2 (32,990 mi 2 ), סגור לתמיד. בשנת 2007, FUNAI דיווח על נוכחותם של 67 עמים ילידים בברזיל שאין עימם מגע, לעומת 40 בשנת 2005.

בני האווה הם אנשים החיים במזרח יער הגשם של האמזונס. הם מונים כ-350 חברים, ו-100 מהם ללא מגע עם העולם החיצון. הם נחשבים לקבוצה בסיכון גבוה בגלל התנגשויות עם אינטרסים של כריתת עצים בשטחם.

בני הקוואחיה חיים בצפון מאטו גרוסו. הם בתנועה מתמדת ויש להם קשר מועט עם זרים. לכן, הם מוכרים בעיקר ממה שהותירו אחריהם: חיצים, סלים, ערסלים ובתים משותפים.

הקורובו חיים בעמק התחתון של ואל דו ג'אווארי באמזוניה המערבית. שבטים אחרים אפשר שכוללים את Uru-Eu-Wau-Wau ואת Himarimã. ייתכן שישנם עמים מבודדים בטריטוריית הילידים אורו-או-אואו-אואו ובטריטוריית הילידים של קמפה ועמים מבודדים בנהר אנווירה.

בשנת 2019, כמה קבוצות מבודדות של אחד עד שניים הגיעו לידיעת התקשורת. שני אחים משבט Piripkura המשיכו לחיות לבד בג'ונגל אך יזמו קשר עם FUNAI לאחר שכבתה אש שנשמרה על ידם במשך 18 שנים. לאחר מכן הם היו במוקד הסרט התיעודי *Piripkura*. אדם אחר שנקרא "איש הבורות "חי לבדו על כ-80 קמ"ר שם חפר מאות בורות לחקלאות ומלכודות. הוא נמצא מת בערסל שלו, במעון שבנה בעצמו, באוגוסט 2022.

נכון לשנת 2021, עמים מבודדים בברזיל מאוימים בידי גזלני אדמות בלתי חוקיים, כורתי עצים וכורי זהב. בנוסף, ממשלתו של ז'איר בולסונארו אותתה על כוונתה לפתח את האמזונס ולהקטין את שטח שמורות הילידים.

#### קולומביה

עם יצירתן של שמורות שבטיות ענקיות ואכיפה קפדנית, קולומביה נחשבת כיום לאחת המדינות המציעות הגנה מרבית לאנשים ילידים מבודדים.

בני הנוקאק הם ציידים-לקטים נוודים החיים בין הנהרות גואביאר ואינירידה בדרום מזרח קולומביה בשפך האמזוניה הצפון-מערבית. הקבוצות כוללות את הקרבאיו, יורי והפסה, Parque nacional natural Río Puré (Rí').

#### אקוודור

שני עמים ילידים של אקוודור חיים בבידוד באזור האמזונס: הטאגארי והטארומננה. שניהם העמים הם מזרח-הואאוראנים החיים בפארק הלאומי יאסוני. הם נוודים למחצה החיים בקבוצות קטנות, מתקיימים מציד, ליקוט וגידולים מסוימים. הם מאורגנים במשפחות מורחבות. מאז 2007 ישנה מדיניות לאומית המחייבת: חסינות, הגדרה עצמית, שוויון, והיעדר מגע. בשנת 2013, יותר מ-20 טארומננה נהרגו בידי הואאורנים אחרים.

#### פרגוואי

כ-100 אנשי Ayoreo, חלקם בשבט ה-Totobiegosode, חיים מבודדים ביער. הם נוודים, ציידים, לקטנים ועוסקים בחקלאות מוגבלת. הם העמים המבודדים האחרונים מדרום לאמזוניה, ונמצאים באמוטוקודיה. האיומים עליהם כוללים כריתת יערות חסרת מעצורים ובלתי חוקית. לפי Survival International, החברה הברזילאית Yaguarete Porá SA הופכת אלפי הקטרים משטחי האבות הקדמונים של שבט Ayoreo-Totobiegosode לחוות גידול בקר. איגוד ילידי איוריו בפרגוואי פועל להגנתם, עם תמיכה מה - Iniciativa Amotocodie.

#### פרו

המאשקו-פירו הם נוודים-ציידים-לקטים מבני הארוואקים והם מאכלסים את הפארק הלאומי מאנו בפרו. בשנת 1998 העריכה קבוצת העבודה הבינלאומית לענייני ילידים את מספרם בסביבות 100 עד 250. הם דוברים ניב של שפות פירו. על רקע פלישות לאדמתם, הבהיר השבט כי אינו רוצה בקשר. נכון ל-2013, נראה שכל הקבוצות שורדות. קבוצות אחרות כוללות את המאצ'יגונגה, נאנטי, אשאנינקה, מאיורונה, איסקונאווה, קפנאווה, יורה, מורונהואה, צ'יטונהואה, מסטאנהואה, קקטאיבו ופנאנוג'ורי. רבים מהם דוברים ניבים של שפות פאנואיות. ישנן חמש שמורות לעמים מבודדים. עם זאת, החוק שנועד להגן על עמים אלה אינו מונע פעולות כלכליות שם.

#### ונצואלה

בוונצואלה, כמה קבוצות משבטי הוטי, יאנומאמי ופיארואה חיות בבידוד יחסי. למשרד לעמים ילידים אין מדיניות ייעודית להגנתם.

### גינאה החדשה

ישנם למעלה מ-40 שבטים מבודדים שחיים באזור מערב גינאה החדשה באינדונזיה, אם כי לרוב נוצר איתם קשר לאחר המפגש הראשוני עימם. אמנם אין זה חוקי לעיתונאים וארגונים אחרים להיכנס למערב גינאה החדשה, אך אין סוכנות ממשלתית ייעודית להגנת קבוצות ילידים מבודדות. ארגוני זכויות אדם, כולל Survival InternationalSurvival International, טענו כי יש צורך להעלות את המודעות לקיומם של שבטים מבודדים, למשל, כדי למנוע פיתוח תשתיות בקרבת אדמותיהם. מצד שני, ערפול לגבי מיקומו וגודלו המדויקים של שבט עשויה לעזור להימנע מעידוד מגע.

ראו גם
------

* התבדלות
* הפרא האציל
* טרה נוליוס

לקריאה נוספת
------------

* Wallace, Scott (2011). *The Unconquered: In Search of the Amazon's Last Uncontacted Tribes*. Crown Publishers
* Cabodevilla, Miguel Angel, and Aguirre, Milagros (2013). *Una Tragedia Ocultada*: the story of the killing in 2013 of more than 20 uncontacted Taromenane Indians by armed settled Indians**

קישורים חיצוניים
----------------

ויקישיתוף מדיה וקבצים בנושא **עמים מבודדים** בוויקישיתוף
* Indigenous Peoples Issues & Resources
* Cultural Survival

הערות שוליים
------------

1. 1 2 3  Granizo, Tarsicio. "Guardians of the forests…or refugees? Indigenous peoples in voluntary isolation in the Amazon". נבדק ב-4 באפריל 2020. `{{cite web}}`:  (עזרה)
2. ↑  "Isolated tribe spotted in Brazil". *BBC News*. 2008-05-30. נבדק ב-2013-08-05.
3. 1 2  Holmes, Bob (22 באוגוסט 2013). "How many uncontacted tribes are left in the world?". *New Scientist*. נבדק ב-3 ביולי 2016. `{{cite web}}`:  (עזרה)
4. ↑  Report of the Regional Seminar on indigenous peoples in voluntary isolation and in initial contact of the Amazonian Basin and El Chaco, Santa Cruz de la Sierra, Bolivia, (20-22 November 2006), Presented by the Office of the United Nations High Commissioner for Human Rights (OHCHR) and the International Work Group on Indigenous Affairs (IWGIA), E/C.19/2007/CRP.1, March 28, 2007, para 1.
5. ↑  "More than 100 tribes exist totally isolated from global society". *The Independent* (באנגלית). 2018-03-08. נבדק ב-2021-10-05.
6. 1 2 3 4  Nuwer, Rachel. "Anthropology: The sad truth about uncontacted tribes". *BBC*. נבדק ב-16 בפברואר 2022. `{{cite web}}`:  (עזרה)
7. 1 2  "Indigenous Peoples in Voluntary Isolation and Initial Contact in the Americas: Recommendations for the Full Respect of Their Human Rights" (PDF). Inter-American Commission on Human Rights. 30 בדצמבר 2013. נבדק ב-16 בפברואר 2022. `{{cite web}}`:  (עזרה)
8. 1 2 3  *Guidelines on the Protection of Indigenous Peoples in Voluntary Isolation and in Initial Contact of the Amazon Basin and El Chaco*
9. 1 2  Kirsch, Stuart (1997). "Lost Tribes: Indigenous people and the social imaginary". *Anthropological Quarterly*. **70** (2): 58–67. doi:10.2307/3317506. JSTOR 3317506.
10. 1 2  Phillips, Dom (5 באפריל 2019). "Brazil: high-risk expedition to contact isolated tribe declared success". *The Guardian*. נבדק ב-4 באפריל 2020. `{{cite web}}`:  (עזרה)
11. 1 2 3  Hammer, Joshua (במרץ 2013). "The Lost Tribes of the Amazon". *Smithsonian Magazine* (באנגלית). נבדק ב-21 בינואר 2020. `{{cite web}}`:  (עזרה)
12. ↑  Sengar, Resham. "Know more about this 60,000 year-old tribe of the North Sentinel Island". *Times of India Travel*. נבדק ב-2021-09-29.
13. ↑  "Photos: Uncontacted Amazon tribes documented for first time in Colombia". *Mongabay Environmental News* (באנגלית אמריקאית). 2012-04-19. נבדק ב-2021-09-29.
14. 1 2 3  Jeffrey Kluger, Is It Ethical to Leave Uncontacted Tribes Alone?, באתר טיים, ‏4 ביוני 2015 (באנגלית)
15. 1 2 3  "Bolivia covers up evidence of uncontacted Indians". *Survival International* (באנגלית). 14 בנובמבר 2008. נבדק ב-19 בינואר 2020. `{{cite web}}`:  (עזרה)
16. 1 2 3 4 5 6 7  Shelton, Dinah; Vaz, Antenor; Castillo, Beatriz; et al. (ביוני 2013). *Indigenous Peoples in Voluntary Isolation and Initial Contact* (PDF). Instituto de Promocion Estudios Sociales. ISBN 978-87-92786-32-6. נבדק ב-20 בינואר 2020. `{{cite book}}`:  (עזרה)
17. ↑  Walker, Robert S.; Hill, Kim R. (2015). "Protecting isolated tribes". *Science*. **348** (6239): 1061. Bibcode:2015Sci...348.1061W. doi:10.1126/science.aac6540. ISSN 0036-8075. PMID 26045407.
18. ↑  "Video of Uncontacted Amazon Tribes in Brazil Sparks Debate". *Culture* (באנגלית). 2018-11-21. נבדק ב-2021-10-06.
19. ↑  Gregg, Benjamin (באפריל 2019). "Against Self-Isolation as a Human Right of Indigenous Peoples in Latin America". *Human Rights Review*. **20** (3): 313–333. doi:10.1007/s12142-019-0550-x. נבדק ב-12 בנובמבר 2020. `{{cite journal}}`:  (עזרה)
20. ↑  Hill, David (2012-02-25). "'Human safaris' pose threat to uncontacted Amazon tribe". *the Guardian* (באנגלית). נבדק ב-2022-09-03.
21. 1 2  "The most isolated tribe in the world?". Survival International. נבדק ב-15 באפריל 2020. `{{cite web}}`:  (עזרה)
22. ↑  "Enumeration of Primitive Tribes in A&N Islands – A Challenge" (PDF). *Census of India*. נבדק ב-19 באוגוסט 2016. `{{cite web}}`:  (עזרה)
23. ↑  Misra, Neelesh (2005-01-04). "Stone Age cultures survive tsunami waves" (באנגלית). Associated Press. נבדק ב-2018-01-22.
24. ↑  "Various facilities provided to tribal population of A&N Islands: Minister". IP Division, Directorate of Information Publicity & Tourism, Andaman & Nicobar Administration. 26 פבר' 2016. נבדק ב-19 באוגוסט 2016. `{{cite news}}`:  (עזרה)
25. ↑  "Directorate of Health Services: Tribal Health". *Directorate of Health Services*. נבדק ב-19 באוגוסט 2016. `{{cite web}}`:  (עזרה)
26. ↑  Dobson, Jim (28 בספטמבר 2015). "A Human Zoo on the World's Most Dangerous Island? The Shocking Future of North Sentinel". *Forbes*. `{{cite web}}`:  (עזרה)
27. ↑  Clark, Doug Bock (22 באוגוסט 2019). "The American Missionary and the Uncontacted Tribe". *GQ.com*. Conde Nast. נבדק ב-15 באפריל 2022. `{{cite web}}`:  (עזרה)
28. ↑  "The Jarawa". *Survival International*.
29. ↑  Quote from Stolton, Sue; Dudley, Nigel (2010-05-31). *Arguments for protected areas: Multiple benefits for conservation and use*. Earthscan. ISBN 978-1-84407-881-3.
30. ↑  Dany Mahecha R.; Carlos Eduardo Franky C. eds. (2013). *Indigenous Peoples in Voluntary isolation and initial contact*. International Work Group for Indigenous Affairs (IWGIA) and Instituto de Promoción Estudios Sociales (IPES). pp. 104–109. ISBN 978-87-92786-32-6.
31. ↑  Colitt, Raymond (2007-01-17). "Brazil sees traces of more isolated Amazon tribes". Reuters. אורכב מ-המקור ב-2015-02-23. נבדק ב-19 באוקטובר 2014. `{{cite news}}`:  (עזרה)
32. ↑  Chamberlain, Gethin (21 באפריל 2012). "'They're killing us': world's most endangered tribe cries for help". *The Observer*. The Guardian. נבדק ב-23 באפריל 2012. `{{cite news}}`:  (עזרה)
33. ↑  Wallace, Scott (23 במאי 2016). "Brazil Seeks to Save Isolated Amazon Tribe Threatened by Loggers". *National Geographic News* (באנגלית). נבדק ב-19 בינואר 2020. `{{cite web}}`:  (עזרה)
34. ↑  Raffaele, Paul (באפריל 2005). "Out of Time". *Smithsonian Magazine* (באנגלית). נבדק ב-19 בינואר 2020. `{{cite web}}`:  (עזרה)
35. ↑  Tharoor, Kanishk (2019-01-01). "The Modern Dignity of an Uncontacted Tribe". *The Atlantic* (באנגלית). נבדק ב-2021-10-06.
36. ↑  Wallace, Scott (17 בספטמבר 2020). "Tragic attack sparks concern for future of isolated Amazon tribes". *National Geographic* (באנגלית). נבדק ב-24 בפברואר 2021. `{{cite web}}`:  (עזרה)
37. ↑  Plotkin, Mark (3 באוקטובר 2013). "'Lost Tribes' Saved through Creation of Massive Colombian Park". *Live Science* (באנגלית). נבדק ב-20 בינואר 2020. `{{cite web}}`:  (עזרה)
38. ↑  "Nukak". *Survival International* (באנגלית). נבדק ב-20 בינואר 2020. `{{cite web}}`:  (עזרה)
39. ↑  InfoAmazonia\* (2018-07-19). "Firman decreto para proteger a los pueblos indÃgenas aislados de Colombia" (בספרדית). El Espectador. נבדק ב-2022-08-07.
40. ↑  Butler, Rhett A. (19 באפריל 2012). "Photos: Uncontacted Amazon tribes documented for first time in Colombia". *Mongabay Environmental News*. נבדק ב-20 בינואר 2020. `{{cite web}}`:  (עזרה)
41. ↑  "Death in the Amazon". *The Economist*. 2013-11-08.
42. ↑  Brice, Arthur (14 בנובמבר 2008). "Legal battle over forest is victory for Paraguayan Indians". *CNN*. נבדק ב-21 בינואר 2020. `{{cite news}}`:  (עזרה)
43. ↑  "Signs of uncontacted Indians seen as forest is cleared around them". *Survival International* (באנגלית). 13 בספטמבר 2007. נבדק ב-21 בינואר 2020. `{{cite web}}`:  (עזרה)
44. ↑  "Survival names winner of 'Greenwashing Award' 2010". *Survival International* (באנגלית). 20 בינואר 2010. נבדק ב-21 בינואר 2020. `{{cite web}}`:  (עזרה)
45. ↑  Diana Vinding (1998). *Indigenous women: the right to a voice*. International Work Group for Indigenous Affairs (IWGIA). pp. 40–. ISBN 978-87-984110-5-5. נבדק ב-2 בפברואר 2012. `{{cite book}}`:  (עזרה)
46. ↑  Pedro García Hierro; Søren Hvalkof; Andrew Gray (1 בינואר 1998). *Liberation through land rights in the Peruvian Amazon*. IWGIA. pp. 200–. ISBN 978-87-90730-05-5. נבדק ב-2 בפברואר 2012. `{{cite book}}`:  (עזרה)
47. ↑  "Mashco-Piro 'uncontacted' Peruvian tribe pictured". *BBC News*. 2012-01-31. נבדק ב-2013-08-05.
48. ↑  "Question and answers: Uncontacted tribes of Papua". *www.survival-international.org*. Survival International. נבדק ב-16 ביוני 2020. `{{cite web}}`:  (עזרה)